ഇന്ത്യന് ചരക്കു കപ്പലില് കടല്ക്കൊള്ളക്കാരുടെ ആക്രമണം രണ്ടുപേര്ക്ക് വെടിയേറ്റു ന്യൂഡല്ഹി: പശ്ചിമ ആഫ്രിക്കയിലെ ഗാബോണില് എം.വി. തമ്ബീന് എന്ന ഇന്ത്യന് സ്വകാര്യ ചരക്ക് കപ്പലില് പണം ആവശ്യപ്പെട്ടെത്തിയ കടല്ക്കൊള്ളക്കാര് നടത്തിയ വെടിവയ്പ്പില് രണ്ട് പേര്ക്ക് പരിക്കേറ്റു. ഒരാളെ തട്ടിക്കൊണ്ടുപോയി. രണ്ട് മലയാളികള് ഉള്പ്പെടെ 17 ഇന്ത്യക്കാരാണ് കപ്പലിലുള്ളത്. ചീഫ് ഓഫീസര് നൗറിയല് വികാസ്, പാചകക്കാരന് ഘോഷ് സുനില് എന്നിവര്ക്കാണ് വെടിയേറ്റത്. മൂന്ന് തവണ വെടിയേറ്റ ഘോഷിന്റെ നില ഗുരുതരമാണ്. സെക്കന്റ് എന്ജിനീയര് പഞ്ചാബ് സ്വദേശി കുമാര് പങ്കജിനെയാണ് തട്ടിക്കൊണ്ടുപോയത്. കണ്ണൂര് മരക്കാര്കണ്ടി സ്വദേശി ദീപക് ഉദയരാജും കൊച്ചി, പുതുവയ്പ്, കാട്ടൂകണ്ടത്തില് വീട്ടില് ഷായല് സേവ്യറുമാണ് മലയാളികള്. ആറ് മാസം മുന്പാണ് ദീപക് ഇതില് ജീവനക്കാരനായി എത്തിയത്. ഗാബോണില് ഇറങ്ങാന് പ്രാദേശിക സര്ക്കാരിന്റെ അനുമതി ലഭിക്കാത്തതിനാല് 14 പേര് കപ്പലില് തുടരുകയാണ്. കഴിഞ്ഞ 5ന് ഇന്ത്യന് സമയം രാത്രി 12.50 ഒാടെയാണ് ആറംഗ കടല്ക്കൊള്ള സംഘത്തിന്്റെ ആക്രമണമുണ്ടായത്. കപ്പല് ടെക്സാസിലെ കാമറോണില് നിന്ന് ദുബായിലേക്ക് സാധനങ്ങളുമായി പോവുകയായിരുന്നു. പ്രൊപ്പല്ഷനില് സാങ്കേതിക തകരാറുണ്ടായതിനെത്തുടര്ന്ന് അറ്റകുറ്റപ്പണിക്കായി 3ന് ഗാബോണിലെ ഒവെന്ഡോയില് നങ്കൂരമിട്ടു. അതിനിടെയായിരുന്നു ആക്രമണം. ഏറെനേരം ഭീകരാന്തരീക്ഷം സൃഷ്ടിച്ചശേഷമാണ് സംഘം മടങ്ങിയത്. തട്ടിക്കൊണ്ടുപോയ കുമാര് പങ്കജിനെക്കുറിച്ചുള്ള വിവരങ്ങളൊന്നും ഇതുവരെ ലഭിച്ചിട്ടില്ല. ആറുമണിക്കൂര് കഴിഞ്ഞാണ് വെടിയേറ്റവര്ക്ക് വൈദ്യസഹായം ലഭ്യമായത്. ഗാബോണിലെ ആശുപത്രിയില് ചികിത്സയിലാണ് ഇവര്. കപ്പലിലേക്ക് ഇരച്ചുകയറിയവര് പണം ആവശ്യപ്പെട്ടു. മൂന്നുപേരെ തട്ടിക്കൊണ്ടുപോകാനും ശ്രമിച്ചു. ഇത് ചെറുത്തതോടെയാണ് കൊള്ളസംഘം വെടിവച്ചത്. സഹായം എത്താന് വൈകി. ഞങ്ങളുടെ ജീവന് അപകടത്തിലാണെന്നും എത്രയും പെട്ടെന്ന് തിരികെ രാജ്യത്ത് എത്തിക്കാന് നടപടി സ്വീകരിക്കണമെന്നും ആവശ്യപ്പെട്ട് കേന്ദ്ര വിദേശകാര്യ മന്ത്രാലയത്തിനും കേരള മുഖ്യമന്ത്രിക്കും സുഹൃത്ത് വഴി ഇമെയില് അയച്ചിട്ടുണ്ട്. പശ്ചിമ ആഫ്രിക്കയിലെ ഇന്ത്യന് എംബസിയുടെ സഹായവും തേടിയിട്ടുണ്ട്. ഇതുവരെ പ്രതികരണമൊന്നും ഉണ്ടായില്ല. ദീപക് ഉദയരാജ് ഈ വര്ഷം രണ്ടാംതവണ ഈ മേഖലയില് ഈ വര്ഷം രണ്ടാം തവണയാണ് കടല്ക്കൊള്ളക്കാരുടെ ആക്രമണമുണ്ടാകുന്നത്. കഴിഞ്ഞ മെയ് 31നായിരുന്നു ആദ്യ സംഭവം. കഴിഞ്ഞവര്ഷമുണ്ടായ ആക്രമണത്തില് 16 പേരെ സംഘം തട്ടിക്കൊണ്ടുപോയിരുന്നു.